ওয়েব ডেস্ক, ১৩ সেপ্টেম্বরঃ সারা দেশে ৯৯৬টি শূন্য পদে জুনিয়র অ্যাকাউন্ট অফিসার নিয়োগ করতে চলেছে ভারত সঞ্চার নিগম লিমিটেড ( বিএসএনএল)। সেই মর্মে বিজ্ঞপ্তি প্রকাশ করল বিএসএনএল। রাষ্ট্রায়ত্ত টেলিকম সংস্থাটি তাদের অফিসিয়াল ওয়েব সাইট externalbsnlexam.com-এ বিস্তারিত বিজ্ঞপ্তি প্রকাশ করেছে ৷ পুরো পরীক্ষাটি হবে অনলাইনে ৷ আবেদনের জন্য ১১ সেপ্টেম্বর থেকে শুরু হয়েছে অনলাইন রেজিস্ট্রেশন। চলবে ১৫ অক্টোবর অবধি ৷ এক নজরে দেখে নেওয়া যাক এই পদে আবেদনের জন্য কী কী যোগ্যতা প্রয়োজন।